তাহলে কি বসুন্ধরা সিন্ধিয়া-ই বিজেপির পরবর্তী সভাপতি?

ওয়েব ডেস্ক : বিজেপির (BJP) সর্বভারতীয় সভাপতি পদে অভিষেক হতে চলেছে এক মহিলা’র! আচমকা ‘মোদি বিরোধী’ বসুন্ধরা রাজের (Vasundhara Raje) সঙ্গে মোহন ভাগবতের (Mohan Bhagwat) রুদ্ধদ্বার বৈঠকের পর নয়া জল্পনা। তাহলে কি বসুন্ধরা- সিন্ধিয়া-ই বিজেপির পরবর্তী সভাপতি?

বিজেপির (BJP) ইতিহাসে এর আগে কোনও মহিলা সর্বভারতীয় সভাপতি হননি। তাই সঙ্ঘ এবং দল এবার কোনও মহিলাকে ওই পদে বসানোর কথা ভাবছে, এমনই জল্পনা চলছে। আচমকা বসুন্ধরা রাজের (Vasundhara Raje) সঙ্গে মোহন ভাগবতের রুদ্ধদ্বার বৈঠকের পর সর্বত্র নয়া জল্পনা । জোর চর্চা বিজেপিতেও। RSS মনে করছে মহিলা সভাপতি হলে মহিলা ভোটারদেরও একাত্মতার বার্তা দেওয়া যাবে। সম্ভবত সেকারণেই কোনও মহিলাকে দলের শীর্ষপদে বসানোর কথা ভাবা হচ্ছে।

আরও খবর : মাত্র ১৮ ঘণ্টার মধ্যেই জম্মু-কাশ্মীরে তৈরি হল কাঠের সেতু, নেপথ্যে ভারতীয় সেনা

রাজস্থানে বিজেপি ক্ষমতায় ফিরতেই বসুন্ধরা রাজে সিন্ধিয়া (Vasundhara Raje Scindia) মুখ্যমন্ত্রী হবেন বলে জল্পনা ছিল। কিন্তু এসব ভাবনায় জল ঢালেন মোদি-শাহ। সকলকে বিস্মিত করে তুলনায় অনামী ভজনলাল শর্মাকে মুখ্যমন্ত্রী করা হয়। এর পরেই প্রত্যক্ষ রাজনীতি থেকে কার্যত সরে দাঁড়ান বসুন্ধরা। বৃহস্পতিবার RSS-প্রধান মোহন ভগবত রাজ্যে যেতেই সক্রিয় হলেন বসুন্ধরা। একান্তে ভগবতের সঙ্গে বৈঠক করেন বসুন্ধরা রাজে সিন্ধিয়া।

বৈঠকের খবর ছড়িয়ে পড়তেই রাজনৈতিক মহলে গুঞ্জন শুরু হয়েছে। এদিকে শুক্রবার থেকে রাজস্থানের যোধপুরে শুরু হয়েছে RSS-এর সমন্বয় বৈঠক। সেই বৈঠকে যোগ দিতে যোধপুরে এসেছেন সঙ্ঘের শীর্ষ নেতারা। বৈঠকের আগেই ভগবতের সঙ্গে সাক্ষাৎ করেন বসুন্ধরা। তাঁদের মধ্যে প্রায় কুড়ি মিনিট একান্তে কথা হয়। বৈঠকে কী আলোচনা হয় তা জানা যায়নি। দু’জনের বৈঠকের পর গেরুয়া শিবিরে নয়া মোড় আসতে পারে বলে মনে করছে রাজনৈতিক মহল। ‘মোদি বিরোধী’বসুন্ধরা রাজে সিন্ধিয়ার সঙ্গে RSS-প্রধান মোহন ভাগবতের বৈঠকে জল্পনা বাড়ছে। তাহলে কি বসুন্ধরা রাজে সিন্ধিয়া-ই বিজেপির পরবর্তী সভাপতি?

দেখুন অন্য খবর :